Kaitseministeerium Meie 23.09.2025 nr 3

Aadress: Sakala 1

15094 Tallinn

Märgukiri seoses Fermi Energia AS plaanidega rajada tuumaelektrijaam Moldova ja Aa küla maadele.

Lugupeetud Kaitseministeeriumi esindajad,

meie, Aa ja Moldova küla elanikke esindav Alulinna külaselts MTÜ, soovime väljendada sügavat muret ettevõtte Fermi Energia AS plaanide pärast rajada tuumaelektrijaam vaid 22 km kaugusele Eesti ja Venemaa merepiirist.

Meie mure on seotud pingelise olukorraga Eesti ja Venemaa suhetes ning süveneb korduvate Vene hävitajate provokatiivsete Eesti õhuruumi rikkumistega, sealhulgas 19. septembril 2025 õhuruumi sissetungiga Vaindloo saare suunalt.

Lähtudes ”Eesti julgeolekupoliitika alusetest” (RT III, 28.02.2023, 1) ning Kaitseministeeriumi ülesannetele riikliku kaitsevõime tagamisel palume, et ministeerium:

1. viiks läbi sõltumatu julgeoleku- ja riskianalüüsi, mis käsitleb tuumaelektrijaama rajamise mõju piirkondlikule ja riiklikule turvalisusele;

2. esitaks avalikkusele ametliku seisukoha ja selgituse, kuidas kavandatud projekt sobitub Eesti riikliku julgeoleku- ja kaitsepoliitikaga.

Ootame teie vastust ning loodame, et meie seisukohti võetakse arvesse riigi pikaajaliste otsuste tegemisel.

Lugupidamisega

(allkirjastatud digitaalselt)

Mait Sepp

Alulinna Külaselts MTÜ

Juhatuse liige

Tel 5293735